ગઈ કાલે ચોથી મેચમાં ભારતના કેપ્ટન વિરાટ કોહલીએ ટોસ જીતીને પહેલા બેટિંગ પસંદ કરી હતી અને ભારતે કારકિર્દીની 100મી મેચ રમેલા શિખર ધવનની શાનદાર 13મી સદી (109) રનની મદદથી પોતાના હિસ્સાની 50 ઓવરમાં 7 વિકેટે 289 રન કર્યા હતા. દક્ષિણ આફ્રિકાએ 7.2 ઓવરમાં 1 વિકેટે 43 રન કર્યા હતા ત્યારે વરસાદ તૂટી પડ્યો હતો અને બાદમાં મેચ ફરી શરૂ કરાઈ ત્યારે દક્ષિણ આફ્રિકાને ડકવર્થ/લૂઈસ મેથડ અનુસાર નવો ટાર્ગેટ મળ્યો હતો – 28 ઓવરમાં 202 રન કરવાનો. એણે 25.3 ઓવરમાં પાંચ વિકેટના ભોગે 207 રન કરીને મેચ જીતી લીધી હતી.